HU Az Európai Unió Hivatalos Lapja C 117/3

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelv alapján (1)

(Hirdetmény folyékony és gáznemű szénhidrogének kutatására vonatkozó kizárólagos engedély – ún. „Permis de Forcelles” – iránti kérelemről)

(EGT-vonatkozású szöveg)

2009/C 117/03

A Terre társaság – székhelyének címe: 14, route de Beaugency, 41220 La Ferté-Saint-Cyr (Franciaország) – 2008. július 3-i kérelmében folyékony és gáznemű szénhidrogének kutatására jogosító kizárólagos engedélyért – ún. „Permis de Forcelles” – folyamodott hároméves időtartamra, körülbelül 20 négyzetkilométernyi, Meurthe-et-Moselle megyében fekvő területre vonatkozóan.

Az engedélykérelem tárgyát képező terület határvonalát a földrajzi koordinátáikkal meghatározott alábbi pontokat felsorolásuk sorrendjében összekötő hosszúsági és szélességi körök ívei alkotják, a Párizson átmenő hosszúsági kört véve kezdő meridiánnak.

Pont Földrajzi hosszúság Földrajzi szélesség A 4,14 gr K 53,85 gr É B 4,20 gr K 53,85 gr É C 4,20 gr K 53,81 gr É D 4,12 gr K 53,81 gr É E 4,12 gr K 53,84 gr É F 4,14 gr K 53,84 gr É

A kérelmek benyújtása és az engedély kiadásának feltételei

A kezdeti kérelem és a versengő kérelmek benyújtói kötelesek igazolni, hogy teljesülnek a bányászati engedélyekről és a földfelszín alatti tárolási engedélyekről szóló, 2006. június 2-i 2006–648. sz. rendelet (Journal officiel de la République française, 2006. június 3.) 4. és 5. cikkében meghatározott feltételek.

E hirdetmény közzétételétől számítva kilencven napon belül az érdekelt társaságok versengő kérelmet nyújthatnak be az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogén-bányászati engedélyek franciaországi megszerzéséről szóló hirdetményben összefoglalt szabályok szerint, amelyeket a bányászati engedélyekről és a földfelszín alatti tárolásra vonatkozó engedélyekről szóló 2006–648 sz. rendelet állapított meg. A versengő kérelmeket a bányászati miniszternek kell címezni, és az alább megadott címre kell beküldeni.

A kezdeti és a versengő kérelmekről a bányászati engedélyek odaítélésének az említett rendelet 6. cikkében meghatározott kritériumai alapján születik döntés, legkésőbb 2010. augusztus 13-án.

A tevékenység gyakorlásának és megszüntetésének feltételei és követelményei

A kérelmezők figyelmébe ajánljuk a bányászati törvénykönyv 79. és 79.1 sz. cikkét és a bányászati tevékenységről, a földfelszín alatti tárolási tevékenységről, valamint a bányákra és a földfelszín alatti tárolásra vonatkozó rendészetről szóló, 2006. június 2-i 2006–649 sz. rendeletet (Journal officiel de la République française, 2006. június 3.).

További felvilágosításért a környezetvédelemért, valamint a fenntartható fejlődésért és területgazdálkodásért felelős minisztériumhoz fordulhat: Ministère de l'écologie, du développement et de l’aménagement durables (direction générale de l'énergie et du climat, direction de l’énergie, bureau exploration et production des hydrocarbures), 41, boulevard Vincent Auriol, 75703 Paris Cedex 13, FRANCE (telefon +33 144972302; fax: +33 153941440).

A fentiekben említett jogszabályok szövege a Légifrance honlapon, a: http://www.legifrance.gouv.fr internetcímen olvasható.

(1) HL L 164., 1994.6.30., 3. o.